钦定古今图书集成/明伦汇编/闺媛典/第258卷 > 张元机妻陈氏
## 钦定古今图书集成/明伦汇编/闺媛典/第258卷 > 张元机妻陈氏

按《萧县志》：“陈氏，仁寿乡张元机妻。机年三十病亡，遗
孤国翰甫二岁，姑雷氏年六十，氏虑不克任，意欲从
夫，不御水米三日。家人泣谓曰：‘汝死，上老下穉，奈何？
张氏之祀，赖汝一身，汝即不念孤儿，独不念六十老
姑耶’？”氏改容谢之，不敢复言。事姑孝谨，教翰勤学，名
著南雍。氏享遐龄卒，有司累表其门。

===王引延妻张氏===按《萧县志》：“张氏，王引延妻。年二十九，夫亡，无子。氏励
冰操，矢志无二，纺绩苦守五十一年。”